b'\n_START_ARTICLE_\nTomasz Kucharski\n_START_PARAGRAPH_\nTomasz Bogus\xc5\x82aw Kucharski (f\xc3\xb8dt 16. februar 1974 i Gorz\xc3\xb3w Wielkopolski, Polen) er en polsk roer, og dobbelt olympisk guldvinder._NEWLINE_Han vandt ved b\xc3\xa5de OL i 2000 i Sydney og OL i 2004 i Athen guld i letv\xc3\xa6gts-dobbelt-sculleren sammen med landsmanden Robert Sycz. Ved 2000-legene vandt de to finaleheatet foran henholdsvis den italienske og franske b\xc3\xa5d, mens duoen ved 2004-legene fik distanceret Frankrig og v\xc3\xa6rtslandet Gr\xc3\xa6kenlands b\xc3\xa5d i det afg\xc3\xb8rende l\xc3\xb8b._NEWLINE_Kucharski vandt desuden to VM-guldmedaljer i letv\xc3\xa6gts-dobbelt-sculler, i henholdsvis 1997 og 1998. I 2001, 2002 og 2003 blev det til s\xc3\xb8lvmedaljer i samme disciplin. Alle medaljerne blev ogs\xc3\xa5 i VM-sammenh\xc3\xa6ng vundet sammen med Robert Sycz.'